
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1650 

20 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αναγκαίων λεπτομερειών, σχετικά με 
τις εμφανίσεις στα κρατικά και ιδιωτικά ραδιο¬ 
τηλεοπτικά μέσα των υποψηφίων βουλευτών και 
των οριζόμενων εκπρόσωπων των κομμάτων ή 
των συνασπισμών, στις βουλευτικές εκλογές της 

16ης Σεπτεμβρίου 2007. 1 

Όροι, προϋποθέσεις και χρόνος προβολής κατά την 
προεκλογική περίοδο των πολιτικών κομμάτων 
και συνασπισμών κομμάτων, που εκπροσωπού¬ 
νται στη Βουλή των Ελλήνων και στην Ευρωβου¬ 
λή, από τους δημόσιους και ιδιωτικούς ραδιο¬ 
φωνικούς και τηλεοπτικούς σταθμούς ελεύθερης 
λήψης και τους φορείς παροχής συνδρομητικών 
ραδιοφωνικών και τηλεοπτικών υπηρεσιών κάθε 
μορφής, στις βουλευτικές εκλογές της 16ης Σε¬ 


πτεμβρίου 2007. 2 

ΑΠΟΦΑΣΕΙ Σ 

Αριθμ. 20737 (1) 


Καθορισμός αναγκαίων λεπτομερειών, σχετικά με τις 
εμφανίσεις στα κρατικά και ιδιωτικά ραδιοτηλεοπτι¬ 
κά μέσα των υποψηφίων βουλευτών και των οριζόμε¬ 
νων εκπρόσωπων των κομμάτων ή των συνασπισμών, 
στις βουλευτικές εκλογές της 16ης Σεπτεμβρίου 
2007. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις: 

α) Των άρθρων 12 παρ. 2 και 30 παρ. 2 του ν. 3023/2002 
(ΦΕΚ Α' 146). 

β) Του άρθρου 47 του π.δ. 96/2007 (ΦΕΚ Α' 116). 

γ) Του ν. 2328/1995 (ΦΕΚ Α' 159) και του ν. 2644/1998 
(ΦΕΚ Α' 233), όπως ισχύουν. 

δ) Του ν. 3603/2007 (ΦΕΚ Α' 188). 

ε) Του π.δ. 154/2007 (ΦΕΚ Α' 196). 


στ) Του π.δ. 121/2004 «Διορισμός Υπουργών και Υφυ¬ 
πουργών» (ΦΕΚ Α' 84). 

ζ) Της υπ’ αριθμ. Υ93/26.5.2004 απόφασης του Πρω¬ 
θυπουργού «Καθορισμός αρμοδιοτήτων του Υπουργού 
Επικράτειας» (ΦΕΚ Β' 789). 

η) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Την υπ’ αριθμ. 11263/20.8.2007 γνώμη του Εθνικού 
Συμβουλίου Ραδιοτηλεόρασης (Ε.Σ.Ρ.). 

3. Την από 18.8.2007 γνώμη της Διακομματικής Επι¬ 
τροπής Εκλογών, που συγκροτήθηκε με την υπ’ αριθμ. 
46695/18.8.2007 απόφαση του Υπουργού Εσωτερικών, 
Δημόσιας Διοίκησης και Αποκέντρωσης (ΦΕΚ Β' 1648). 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο μόνο 

Για τις εμφανίσεις των υποψηφίων βουλευτών πέραν 
των επιτρεπομένων κατά το άρθρο 12 παρ. 2 του ν. 3023/ 
2002 και το άρθρο 47 παρ. 2 του π.δ. 96/2007, ισχύουν 
και τα εξής: 

1. Απαγορεύονται, πέραν των επιτρεπόμενων εμφα¬ 
νίσεων, οι δηλώσεις των υποψηφίων βουλευτών σε τη¬ 
λεοπτικούς και ραδιοφωνικούς σταθμούς. 

2. Κατά παρέκκλιση των διατάξεων αυτών επιτρέπε¬ 
ται εμφάνιση υποψήφιου βουλευτή σε τηλεοπτικούς 
και ραδιοφωνικούς σταθμούς, εφ’ όσον ορίζεται ως εκ¬ 
πρόσωπος του κόμματός του σε κεντρική κομματική 
εκδήλωση εκτός των ορίων της εκλογικής περιφέρειας 
που είναι υποψήφιος. Η εμφάνιση αυτή δεν προσμε- 
τράται στις προβλεπόμενες από την ανωτέρω διάταξη 
εμφανίσεις του. 

3. Σε περιπτώσεις δηλώσεων υπουργών ή υφυπουργών 
της κυβέρνησης για θέματα της αρμοδιότητάς τους, τα 
κόμματα έχουν δικαίωμα απάντησης δια των εκπροσώ¬ 
πων τους. Σε περίπτωση που ο εκπρόσωπος κόμματος 
είναι υποψήφιος βουλευτής (πλην των βουλευτών επι¬ 
κράτειας) προσμετράται στις εμφανίσεις του. 

4. Είναι δυνατή η επανάληψη της μετάδοσης εμφα¬ 
νίσεων υποψηφίων βουλευτών στα δελτία ειδήσεων, 
μόνον εφόσον πραγματοποιηθεί εντός της ίδιας ημέρας 
και μέχρι την 1η νυχτερινή ώρα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 2007 

01 ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΠΙΚΡΑΤΕΙΑΣ 

ΠΡΟΚΟΠΙΟΣ ΠΑΥΛΟΠΟΥΛΟΣ ΘΕΟΔΩΡΟΣ ΡΟΥΣΟΠΟΥΛΟΣ 
-♦- 

Αριθμ. 20738 (2) 

Όροι, προϋποθέσεις και χρόνος προβολής κατά την 
προεκλογική περίοδο των πολιτικών κομμάτων και 
συνασπισμών κομμάτων, που εκπροσωπούνται στη 
Βουλή των Ελλήνων και στην Ευρωβουλή, από τους 
δημόσιους και ιδιωτικούς ραδιοφωνικούς και τηλε¬ 
οπτικούς σταθμούς ελεύθερης λήψης και τους φο¬ 
ρείς παροχής συνδρομητικών ραδιοφωνικών και τη¬ 
λεοπτικών υπηρεσιών κάθε μορφής, στις βουλευτικές 
εκλογές της 16ης Σεπτεμβρίου 2007. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις: 

α) Των άρθρων 10 παρ. 1,12 παρ. 2 και 30 παρ. 2 του 
ν. 3023/2002 (ΦΕΚ Α' 146). 
β) Του άρθρου 45 του π.δ. 96/2007 (ΦΕΚ Α' 116). 
γ) Του ν. 2328/1995 (ΦΕΚ Α' 159) και του ν. 2644/1998 
(ΦΕΚ Α' 233), όπως ισχύουν, 
δ) Του ν. 3603/2007 (ΦΕΚ Α' 188). 
ε) Του π.δ. 154/2007 (ΦΕΚ Α'196). 
στ) Του π.δ. 121/2004 «Διορισμός Υπουργών και Υφυ¬ 
πουργών» (ΦΕΚ Α' 84). 

ζ) Της υπ’ αριθμ. Υ93/26.5.2004 απόφασης του Πρω¬ 
θυπουργού «Καθορισμός αρμοδιοτήτων του Υπουργού 
Επικράτειας» (ΦΕΚ Β' 789). 

η) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Την υπ’ αριθμ. 11263/20.8.2007 γνώμη του Εθνικού 
Συμβουλίου Ραδιοτηλεόρασης (Ε.Σ.Ρ.). 

3. Την από 18.8.2007 γνώμη της Διακομματικής Επι¬ 
τροπής Εκλογών, που συγκροτήθηκε με την υπ’ αριθμ. 
46695/18.8.2007 απόφαση του Υπουργού Εσωτερικών, 
Δημόσιας Διοίκησης και Αποκέντρωσης (ΦΕΚ Β' 1648). 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο μόνο 

Κατά τη διάρκεια της προεκλογικής περιόδου των 
βουλευτικών εκλογών της 16ης Σεπτεμβρίου 2007 ισχύ¬ 
ουν, ως προς τους όρους προβολής των πολιτικών κομ¬ 
μάτων, που συμμετέχουν στη Βουλή των Ελλήνων και 
στην Ευρωβουλή, από τους δημόσιους και ιδιωτικούς 
ραδιοφωνικούς και τηλεοπτικούς σταθμούς ελεύθερης 
λήψης, οι οποίοι λειτουργούν νόμιμα σύμφωνα με την 
ισχύουσα ραδιοτηλεοπτική νομοθεσία, καθώς και τους 
φορείς παροχής συνδρομητικών ραδιοφωνικών και τη¬ 
λεοπτικών υπηρεσιών κάθε μορφής, οι εξής ρυθμίσεις: 


1. Η «Ελληνική Ραδιοφωνία και Τηλεόραση Α.Ε.» (Ε.Ρ.Τ.) 
έχει την υποχρέωση να μεταδώσει σε εθνικό ραδιοφω¬ 
νικό και τηλεοπτικό δίκτυο μια συνέντευξη διάρκειας 
εξήντα (60) πρώτων λεπτών της ώρας, του αρχηγού 
κάθε πολιτικού κόμματος ή συνασπισμού κομμάτων. 

Η Ε.Ρ.Τ. υποχρεούται να επιτρέπει την απευθείας ανα¬ 
μετάδοση των συνεντεύξεων και να διαθέτει δωρεάν 
το περιεχόμενο των σχετικών μαγνητοσκοπήσεων ή 
μαγνητοφωνήσεων σε οποιονδήποτε ιδιωτικό ραδιο¬ 
φωνικό ή τηλεοπτικό σταθμό που λειτουργεί νόμιμα και 
υποβάλλει αντίστοιχο αίτημα. 

2. α) Η Ε.Ρ.Τ. έχει επίσης την υποχρέωση να μετα¬ 
δώσει σε εθνικό τηλεοπτικό και ραδιοφωνικό δίκτυο 
κατά τη μεσημβρινή ζώνη, μια συνέντευξη Τύπου, με 
καθέναν από τους αρχηγούς των πολιτικών κομμάτων ή 
συνασπισμών κομμάτων, διάρκειας εξήντα (60) πρώτων 
λεπτών της ώρας. 

Τις συνεντεύξεις αυτές έχουν την υποχρέωση να 
μεταδώσουν την ίδια ημέρα, είτε απευθείας είτε μα¬ 
γνητοσκοπημένες ή μαγνητοφωνημένες και οι νομίμως 
λειτουργούντες ιδιωτικοί ραδιοφωνικοί και τηλεοπτικοί 
σταθμοί ελεύθερης λήψης εθνικής, περιφερειακής και 
τοπικής εμβέλειας. Σε περίπτωση μαγνητοσκοπημένης 
ή μαγνητοφωνημένης μετάδοσης η έναρξη και η λήξη 
της μετάδοσης πρέπει να λάβει χώρα μεταξύ 12.00 και 
01.00. Το εδαφ. β’ της παρ. 1 έχει εφαρμογή και για τις 
συνεντεύξεις της παρούσας παραγράφου. 

β) Οι ομιλίες, συνεντεύξεις και δηλώσεις του Πρω¬ 
θυπουργού και των αρχηγών των κομμάτων ή συνα¬ 
σπισμών κομμάτων, κατά την έκθεση της Δ.Ε.Θ. του 
Σεπτεμβρίου 2007, δεν εντάσσονται στην προεκλογική 
περίοδο και, κατά συνέπεια, δεν υπάγονται στους πε¬ 
ριορισμούς της απόφασης αυτής. 

3. Η Ε.Ρ.Τ. καθώς και οι νομίμως λειτουργούντες ιδιω¬ 
τικοί τηλεοπτικοί και ραδιοφωνικοί σταθμοί ελεύθερης 
λήψης εθνικής, περιφερειακής και τοπικής εμβέλειας 
έχουν την υποχρέωση να οργανώσουν τέσσερις τουλά¬ 
χιστον αυτοτελείς συζητήσεις στρογγυλής τράπεζας με 
εκπροσώπους των πολιτικών κομμάτων της παρούσας 
απόφασης. 

Ως ώρα μετάδοσης των συζητήσεων αυτών ορίζεται 
το διάστημα από 18.00 έως 01.30. 

4. Η Ε.Ρ.Τ. έχει την υποχρέωση να καλύψει μια προε¬ 
κλογική συγκέντρωση καθενός από τα πολιτικά κόμματα 
ή συνασπισμούς κομμάτων, την οποία θα επιλέξουν τα 
ίδια. Επίσης, η Ε.Ρ.Τ. έχει την υποχρέωση να καλύψει 
μέσω του τηλεοπτικού σταθμού «Ελληνική Τηλεόραση 
3» (ΕΤ3) μια προεκλογική συγκέντρωση καθενός από τα 
πολιτικά κόμματα ή συνασπισμούς κομμάτων, η οποία 
θα διοργανωθεί στη Θεσσαλονίκη ή σε άλλη πόλη της 
Βόρειας Ελλάδος και είναι δυνατόν να καλυφθεί μέσω 
των διαθέσιμων τεχνικών μέσων του τηλεοπτικού σταθ¬ 
μού ΕΤ 3. Το εδαφ. β’ της παρ. 1 εφαρμόζεται και στην 
περίπτωση αυτή. 

5. Η Ε.Ρ.Τ. και οι νομίμως λειτουργούντες ιδιωτικοί 
τηλεοπτικοί και ραδιοφωνικοί σταθμοί εθνικής, περι¬ 
φερειακής και τοπικής εμβέλειας, έχουν υποχρέωση 
να διαθέσουν δωρεάν ένα δεκάλεπτο την εβδομάδα 
σε καθένα από τα πολιτικά κόμματα και συνασπισμούς 
κομμάτων για την παρουσίαση των προγραμμάτων τους 
ή όποια άλλη δραστηριότητα επιλεγεί από τα αντίστοι¬ 
χα κόμματα. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Δεν επιτρέπεται μετακύλιση, ούτε συσσώρευση των 
δεκάλεπτων. Κατ’ εξαίρεση επιτρέπεται η μετακύλιση 
και μόνον του δεκαλέπτου της πρώτης εβδομάδος 
αποκλειστικούς στη δεύτερη. Κατά τη διάρκεια των 
δεκαλέπτων της παρούσης παραγράφου επιτρέπεται 
στα κόμματα ή συνασπισμούς κομμάτων να μεταδίδουν 
μηνύματα, τα οποία δεν μπορούν να υπερβούν το ένα 
τρίτο του συνολικά διατιθέμενου χρόνου. 

6. Απαγορεύεται στην Ε.Ρ.Τ., στους ιδιωτικούς ραδιο¬ 
φωνικούς και τηλεοπτικούς σταθμούς ελεύθερης λή¬ 
ψης, καθώς και στους φορείς παροχής συνδρομητικών 
υπηρεσιών, να μεταδίδουν μηνύματα των υποψηφίων 
βουλευτών, καθώς και η με οποιονδήποτε τρόπο έμ¬ 
μεση προβολή τους, όπως η αναφορά σε αυτούς κατά 
τη διάρκεια εκπομπών, εκτός των εκπομπών πολιτικού 
διαλόγου. 

7. Ο χρόνος που διατίθεται για τη μετάδοση μηνυ¬ 
μάτων των πολιτικών κομμάτων στους τηλεοπτικούς 
σταθμούς εθνικής εμβέλειας, καθώς και στους φορείς 
παροχής συνδρομητικών ραδιοφωνικών και τηλεοπτι¬ 
κών υπηρεσιών μέσω δορυφόρου, δεν επιτρέπεται να 
υπερβαίνει το ποσοστό του είκοσι τοις εκατό (20%) του 
ημερήσιου χρόνου μετάδοσης ραδιοφωνικών ή τηλεο¬ 
πτικών προγραμμάτων. 

Ο καταμερισμός του χρόνου αυτού δεν επιτρέπεται να 
υπερβαίνει τα τέσσερα (4) λεπτά της ώρας ανά ώρα, μη 
συνυπολογιζόμενου του επιτρεπόμενου ανά ώρα ορίου 
των δώδεκα (12) λεπτών του χρόνου μετάδοσης των 
διαφημιστικών μηνυμάτων. Ως ώρα μετάδοσης των μη¬ 
νυμάτων αυτών ορίζεται το διάστημα από 18.00 έως 
01 . 00 . 

Ο συνολικός χρόνος για τη μετάδοση μηνυμάτων 
των πολιτικών κομμάτων Ν.Δ., ΠΑ.ΣΟ.Κ., Κ.Κ.Ε., ΣΥ.ΡΙΖ.Α., 
ΛΑ.Ο.Σ., στους ιδιωτικούς τηλεοπτικούς σταθμούς εθνι¬ 
κής εμβέλειας θα αντιστοιχεί στο ποσό των έξι εκα¬ 
τομμυρίων (6.000.000) ευρώ και στους φορείς παροχής 
συνδρομητικών ραδιοφωνικών και τηλεοπτικών υπηρε¬ 
σιών μέσω δορυφόρου θα αντιστοιχεί στο ποσό των 
διακοσίων πενήντα χιλιάδων (250.000) ευρώ, με βάση 
τους θεωρημένους από την οικεία Δ.Ο.Υ. τιμοκαταλό¬ 
γους, έως την 20 Αυγούστου 2007, ημερομηνία έκδοσης 
της παρούσας απόφασης. 

Η αναλογία κατανομής του χρόνου έχει ως εξής: στη 
Ν.Δ. ποσοστό 40%, στο ΠΑ.ΣΟ.Κ. ποσοστό 40% και στα 
πολιτικά κόμματα Κ.Κ.Ε., ΣΥ.ΡΙΖ.Α., ΛΑ.Ο.Σ., ποσοστό 20%, 
ανάλογα με την εκλογική τους δύναμη στις εκλογές της 
7ης Μαρτίου 2004.Ήτοι, στους ιδιωτικούς τηλεοπτικούς 
σταθμούς εθνικής εμβέλειας αναλογούν μηνύματα αξίας: 
στη Ν.Δ. 2.400.000 ευρώ, στο ΠΑ.ΣΟ.Κ. 2.400.000 ευρώ, 
στο Κ.Κ.Ε. 623.788,55 ευρώ, στο ΣΥ.ΡΙΖ.Α. 344.669,60 
ευρώ, στο ΛΑ.Ο.Σ. 231.541,85 ευρώ και στους φορείς 
παροχής συνδρομητικών ραδιοφωνικών και τηλεοπτικών 
υπηρεσιών μέσω δορυφόρου: στη Ν.Δ. 100.000 ευρώ, στο 
ΠΑ.ΣΟ.Κ. 100.000 ευρώ, στο Κ.Κ.Ε. 25.991,19 ευρώ, στο 
ΣΥ.ΡΙΖ.Α. 14.361,23 ευρώ, στο ΛΑ.Ο.Σ. 9.647,58 ευρώ. 

Η κατανομή του χρόνου μετάδοσης μηνυμάτων των 
ως άνω πολιτικών κομμάτων στους δημόσιους και ιδι¬ 
ωτικούς τηλεοπτικούς σταθμούς αντιστοιχεί στα εξής 
ποσά: ΜΕΘΑ ΟΗΑΝΝΕΕ 1.719.259 ευρώ, ΑΝΤΕΝΝΑ Τ.ν. 
1.412.856 ευρώ, ΑΕΡΗΑ Τ.ν. 868.141 ευρώ, 3ΤΑΒ 862.466 
ευρώ, ΑίΤΕΒ 459.604 ευρώ, ΣΚΑΙ 60.000 ευρώ, ΜΑΚΕ¬ 
ΔΟΝΙΑ Τ.ν. 5.674 ευρώ, 902 ΑΡΙΣΤΕΡΑ ΣΤΑ ΡΜ 12.000 
ευρώ και ΕΤ1, ΝΕΤ, ΕΤ3 600.000 ευρώ. 


Κατά τη διάρκεια της προεκλογικής περιόδου δεν 
επιτρέπεται η μετάδοση μηνυμάτων φορέων εκτός των 
πολιτικών κομμάτων, το περιεχόμενο των οποίων μπορεί 
να χαρακτηρισθεί άμεσα ή έμμεσα ως πολιτικό. 

8. Ο χρόνος που διατίθεται για τη μετάδοση μηνυ¬ 
μάτων των πολιτικών κομμάτων στους τηλεοπτικούς 
σταθμούς περιφερειακής και τοπικής εμβέλειας, καθώς 
και στους ραδιοφωνικούς σταθμούς καθορίζεται σε πέ¬ 
ντε (5) λεπτά της ώρας ημερησίως. Ως ώρα μετάδοσης 
των μηνυμάτων αυτών ορίζεται το διάστημα από 07.00 
έως 01.00. Ο ως άνω χρόνος μετάδοσης κατανέμεται 
σε εβδομαδιαία βάση ως εξής: Ν.Δ. 40%, ΠΑ.ΣΟ.Κ. 40% 
και στα πολιτικά κόμματα Κ.Κ.Ε., ΣΥ.ΡΙΖ.Α. και ΛΑ.Ο.Σ., 
ανάλογα με την εκλογική τους δύναμη στις εκλογές 
της 7ης Μαρτίου 2004,20%. Η ενδεικτική κατανομή του 
χρόνου αυτού ημερησίως έχει ως εξής: Ν.Δ. 2 λεπτά, 
ΠΑ.ΣΟ.Κ. 2 λεπτά, Κ.Κ.Ε. 0,520 λεπτά, ΣΥ.ΡΙΖ.Α. 0,287 λε¬ 
πτά, ΛΑ.Ο.Σ. 0,193 λεπτά. 

9. Ο χρόνος μετάδοσης μηνυμάτων των πολιτικών 
κομμάτων στην ΕΡΑ καθορίζεται σε δέκα (10) λεπτά της 
ώρας ημερησίως. Ο χρόνος αυτός κατανέμεται στα πο¬ 
λιτικά κόμματα με την ίδια ως άνω ποσοστιαία αναλο¬ 
γία, ως εξής: Ν.Δ. 4 λεπτά, ΠΑ.ΣΟ.Κ. 4 λεπτά, Κ.Κ.Ε. 1,040 
λεπτά, ΣΥ.ΡΙΖ.Α. 0,574 λεπτά, ΛΑ.Ο.Σ. 0,386 λεπτά. 

10. Η Ε.Ρ.Τ. και οι νομίμως λειτουργούντες ιδιωτικοί τη¬ 
λεοπτικοί και ραδιοφωνικοί σταθμοί εθνικής, περιφερει¬ 
ακής και τοπικής εμβέλειας υποχρεούνται να διαθέτουν 
το ένα τρίτο (1/3) του χρόνου των δελτίων ειδήσεων 
για την παρουσίαση της προεκλογικής δραστηριότητας 
των κομμάτων και των συνασπισμών των κομμάτων. Από 
τη ρύθμιση αυτή εξαιρούνται τα δελτία ειδήσεων κάτω 
των πέντε (5) λεπτών. 

11. Οι δημόσιοι και οι νομίμως λειτουργούντες ιδιωτικοί 
τηλεοπτικοί και ραδιοφωνικοί σταθμοί εθνικής, περιφε¬ 
ρειακής ή τοπικής εμβέλειας οφείλουν να μεριμνούν, 
ώστε η προβολή, κατά τη διάρκεια δελτίων ειδήσεων ή 
άλλων ενημερωτικών εκπομπών, συνεντεύξεων σχετικά 
με τις θέσεις και τη δραστηριότητα των πολιτικών κομ¬ 
μάτων ή συνασπισμών κομμάτων να μην παραβιάζει την 
αρχή της αναλογικής ισότητας. Η τήρηση της αρχής της 
αναλογικής ισότητας πρέπει να διέπει εν γένει τα δελτία 
ειδήσεων, ώστε να επιτευχθεί η ουσιαστική ενημέρωση 
των πολιτών για τις θέσεις και τις δραστηριότητες των 
πολιτικών κομμάτων. 

12. Οι δημόσιοι και οι ιδιωτικοί τηλεοπτικοί σταθμοί 
εθνικής, περιφερειακής και τοπικής εμβέλειας, καθώς 
και οι ραδιοφωνικοί σταθμοί οφείλουν να εξασφαλί¬ 
ζουν στο πλαίσιο της αρχής της αναλογικής ισότητας, 
που πρέπει να διέπει τις εκπομπές πολιτικού διαλόγου, 
την ευρύτερη συμμετοχή εκπροσώπων των πολιτικών 
κομμάτων, ώστε να επιτυγχάνεται συνολικά η πληρέ¬ 
στερη παρουσίαση των θέσεων των πολιτικών κομμά¬ 
των ή συνασπισμών κομμάτων. Η τήρηση της αρχής 
της αναλογικής ισότητας εξετάζεται στο σύνολο των 
προγραμμάτων που μεταδόθηκαν κατά τη διάρκεια της 
προεκλογικής περιόδου. 

13. Απαγορεύεται η καταβολή στους ραδιοφωνικούς 
και τηλεοπτικούς σταθμούς οποιουδήποτε οικονομικού 
ή άλλου είδους ανταλλάγματος για τη συμμετοχή εκ¬ 
προσώπων πολιτικών κομμάτων ή υποψηφίων βουλευ¬ 
τών σε δελτία ειδήσεων ή άλλες εκπομπές. 

14. Η διενέργεια και η δημοσιοποίηση δημοσκοπήσεων 
κατά την προεκλογική περίοδο διέπεται από τις δια¬ 
τάξεις του άρθρου 7 του ν. 3603/2007. Κατά τα λοιπά 
ισχύουν οι διατάξεις του ν. 3603/2007. 

15. Κατά τη διάρκεια της προηγούμενης ημέρας, καθώς 
και κατά την ημέρα διεξαγωγής των εκλογών μέχρι 
τις 19.00, δεν επιτρέπεται η μετάδοση μηνυμάτων και 
συγκεντρώσεων των πολιτικών κομμάτων, καθώς και η 
μετάδοση εκπομπών πολιτικού διαλόγου ή εκτιμήσεων 
για το εκλογικό αποτέλεσμα, με εξαίρεση τις δηλώσεις 
των αρχηγών των πολιτικών κομμάτων που γίνονται 
κατά τη διάρκεια της εκλογικής διαδικασίας. 

16. Το Ε.Σ.Ρ. μεριμνά για την τήρηση των υποχρεώσεων 
που απορρέουν από την παρούσα απόφαση και μπορεί 
να ζητά για τον έλεγχο αυτό οποιοδήποτε στοιχείο. Η 
μη τήρηση των υποχρεώσεων αυτών αποτελεί παρα¬ 
βίαση της νομοθεσίας που διέπει τη λειτουργία των 
ιδιωτικών ραδιοφωνικών και τηλεοπτικών σταθμών, κατά 
την έννοια των άρθρων 4 και 8 του ν. 2328/1995 και 12 και 
15 παρ. 3 του ν. 2644/1998, όπως αυτά ισχύουν. Ειδικώς, 
η μη τήρηση των υποχρεώσεων της παρ. 14 της παρού- 
σης επισύρει τις κυρώσεις που προβλέπονται από το ν. 
3603/2007. Το Ε.Σ.Ρ. μπορεί στο πλαίσιο των σχετικών 
ελεγκτικών αρμοδιοτήτων του να ζητά από τους ρα¬ 


διοφωνικούς και τηλεοπτικούς σταθμούς την υποβολή, 
εντός ευλόγου χρόνου, συγκεκριμένων στοιχείων. 

17. Οι όροι, οι προϋποθέσεις και ο χρόνος προβολής 
από τους δημόσιους και ιδιωτικούς ραδιοφωνικούς και 
τηλεοπτικούς σταθμούς ελεύθερης λήψης και τους φο¬ 
ρείς παροχής συνδρομητικών ραδιοφωνικών και τηλεο¬ 
πτικών υπηρεσιών κάθε μορφής, κατά την προεκλογική 
περίοδο για τις βουλευτικές εκλογές της 16ης Σεπτεμ¬ 
βρίου 2007, των πολιτικών κομμάτων και συνασπισμών 
κομμάτων, που δεν εκπροσωπούνται στη Βουλή των 
Ελλήνων και στην Ευρωβουλή, θα καθοριστούν, κατά τη 
διαδικασία των άρθρων 10 παρ. 1,12 παρ. 2 και 30 παρ. 
2 του ν. 3023/2002 και του άρθρου 45 του π.δ. 96/2007, 
μετά την ανακήρυξη των συνδυασμών τους. 

18. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 2007 

